U-I-352/07
Natisni
Opravilna št.:
U-I-352/07
Datum odločitve:
5. 2. 2009
ECLI:
ECLI:SI:USRS:2009:U.I.352.07
Akt:
Zakon o kazenskem postopku (Uradni list RS, št. 32/07 – ur. p. b. in 68/08) (ZKP), 78. in 140. čl.
Izrek:
Pobuda za začetek postopka za oceno ustavnosti 140. in 78. člena Zakona o kazenskem postopku (Uradni list RS, št. 32/07 -  ur. p. b. in 68/08) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Janko Jerman, Maribor
Datum vloge:
6. 12. 2007
Vrsta odločitve:
sklep
Vrsta rešitve:
zavrženje
Dokument:
US28564
Dokument v PDF obliki:
U-I-352-07.pdf
76 KB
Prenesite datoteko
U-I-352/07-8
5. 2. 2009
SKLEP
Ustavno sodišče je v postopku za preizkus pobude Janka Jermana, Maribor, na seji 5. februarja 2009
sklenilo:
Pobuda za začetek postopka za oceno ustavnosti 140. in 78. člena Zakona o kazenskem postopku (Uradni list RS, št. 32/07 – ur. p. b. in 68/08) se zavrže.
Obrazložitev
1. Pobudnik v ustavni pritožbi zoper pravnomočni sklep sodišča, izdan na podlagi prvega odstavka 140. člena Zakona o kazenskem postopku (v nadaljevanju ZKP), predlaga oceno ustavnosti 140. in 78. člena ZKP. Navaja, da je besedilo 140. člena ZKP, ki se nanaša na zavlačevanje, preširoko in "nedodelano" ter zato omogoča zlorabe. Dopuščalo naj bi nepravično in neenako obravnavo zagovornikov in obdolžencev glede na državne tožilce, ker za slednje ne določa enake sankcije. Sporen naj bi bil tudi 78. člen ZKP, ker sploh ne predvideva denarne kazni za primer zavlačevanja, ker pomeni podvajanje kaznivih dejanj in ker ne omogoča prizadeti stranki obrambe njenih pravic v postopku pred sodno odločitvijo. V pobudi zatrjuje neskladje s 14., z 22. in s 23. členom Ustave.
2. Po 24. členu Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Pobudnik je pravni interes za oceno ustavnosti izpodbijanih določb ZKP utemeljil z vloženo ustavno pritožbo, ki je Ustavno sodišče s sklepom št. Up-1069/06 z dne 16. 8. 2008 ni sprejelo v obravnavo. Glede na to morebitna razveljavitev izpodbijane določbe ne bi mogla več učinkovati. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: podpredsednik dr. Ciril Ribičič ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik